OpenLLM-France/wikimedia huggingface dataset:
# Sutersville

Sutersville és una població dels Estats Units a l'estat de Pennsilvània. Segons el cens del 2000 tenia 636 habitants.

## Demografia

Segons el cens del 2000, Sutersville tenia 636 habitants, 267 habitatges, i 182 famílies. La densitat de població era de 846,8 habitants/km².
Dels 267 habitatges en un 25,8% hi vivien nens de menys de 18 anys, en un 52,8% hi vivien parelles casades, en un 10,5% dones solteres, i en un 31,8% no eren unitats familiars. En el 28,8% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,92.
Per edats la població es repartia de la següent manera: un 19,8% tenia menys de 18 anys, un 5,7% entre 18 i 24, un 28,8% entre 25 i 44, un 22,6% de 45 a 60 i un 23,1% 65 anys o més.
L'edat mediana era de 41 anys. Per cada 100 dones de 18 o més anys hi havia 86,8 homes.
La renda mediana per habitatge era de 30.066$ i la renda mediana per família de 33.750$. Els homes tenien una renda mediana de 31.000$ mentre que les dones 21.125$. La renda per capita de la població era de 13.853$. Entorn del 9% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sutersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Sutersville». American Fact Finder. Oficina del Cens dels Estats Units, 12-01-2010.
# Sutivan

Sutivan és un poble de Croàcia situat al comtat de Split-Dalmàcia, es troba a l'illa de Brač.
# Suimanga d'acer

El suimanga d'acer (Cinnyris chalybeus) és un ocell de la família dels nectarínids (Nectariniidae).

## Hàbitat i distribució

Viu als clars del bosc, matolls i terres de conreu de Sud-àfrica i Namíbia.

## Referències

* ↑ «Suimanga d'acer». Cercaterm. TERMCAT, Centre de Terminologia. Rev. 15/12/2021(català)
# Suprematisme dinàmic

Suprematisme dinàmic (també anomenat Supremus 57) és una pintua a l'oli realitzada per l'artista rus nascut a Kíev Kazimir Malèvitx l'any 1915 o 1916. L'obra té les proporcions d'un quadrat.

## Context

Els quadres abstractes de Malèvitx pertanyen a l'intens període d'experimentació artística que va coincidir amb la Revolució Russa de 1917. El pintor va abandonar les imatges representatives en favor del que va anomenar suprematisme l'any 1915. En aquestes obres va usar formes geomètriques severament reduïdes - de manera més accentuada a Quadrat negre sobre fons blanc - la qualitat meditativa de les quals serveix com a equivalent secular a les icones russes.

## Anàlisi

Pintat sobre un fons blanquinós, la tela conté al centre un gran triangle de color blau pàl·lid que es mostra inclinat en un angle lleuger cap a l'esquerra de la composició. Sobre el triangle central i congregada al voltant dels tres vèrtexs, hi ha una seqüència de formes geomètriques d'una gamma de colors girats en angles diferents. Són particularment prominents un petit triangle blau intens en la part superior de l'obra, un lluminós rectangle groc situat a la dreta del centre i un altre rectangle més gran, just sota, de color beix.

## Referències

* ↑ «Dynamic Suprematism» (en anglès). Tate Modern. [Consulta: 7 febrer 2017].
* ↑ «Dynamic Suprematism (Supremus)» (en anglès). artuk.org. [Consulta: 7 febrer 2017].
# Supremus

Supremus, rus: Супремус fou un grup d'artistes de l'avantguarda pre-soviètica (és a dir, russa i altres: ucraïnesa, belarussa, etc.), dirigit pel pare del suprematisme, Kazimir Malèvitx.

## Història

Fundat el 1915, va incloure notablement, a més de Kazimir Malèvitx, Alexandra Exter, Liubov Popova, Olga Rózanova, Ivan Kliun, Nadejda Udaltsova, Nina Guenke, Ksénia Boguslàvskaia i Ivan Puni. Es va dissoldre el 1916, un any després de la seva creació.
Malgrat el fet que l'existència del grup Supremus va ser de curta durada, va permetre la creació d'obres d'art que tindran un impacte, no solament a l'art rus modern, sinó també en el conjunt del món artístic.

## Vegeu també

* Suprematisme

## Referències

* ↑ Boersma, Linda S. 010 Publishers. 0,10: the last futurist exhibition of painting (en anglès), 1994, p. 72. ISBN 90-6450-135-1.
# South Middletown

South Middletown és una concentració de població designada pel cens dels Estats Units a l'estat d'Ohio. Segons el cens del 2000 tenia 264 habitants.

## Demografia

Segons el cens del 2000, South Middletown tenia 264 habitants, 96 habitatges, i 62 famílies. La densitat de població era de 926,6 habitants/km².
Dels 96 habitatges en un 30,2% hi vivien nens de menys de 18 anys, en un 51% hi vivien parelles casades, en un 9,4% dones solteres, i en un 34,4% no eren unitats familiars. En el 25% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,38.
Per edats la població es repartia de la següent manera: un 31,8% tenia menys de 18 anys, un 10,2% entre 18 i 24, un 29,5% entre 25 i 44, un 18,6% de 45 a 60 i un 9,8% 65 anys o més.
L'edat mediana era de 31 anys. Per cada 100 dones de 18 o més anys hi havia 83,7 homes.
La renda mediana per habitatge era de 45.750 $ i la renda mediana per família de 45.750 $. Els homes tenien una renda mediana de 32.500 $ mentre que les dones 24.333 $. La renda per capita de la població era de 19.620 $. Cap de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- South Middletown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# South Miami

South Miami és una població dels Estats Units a l'estat de Florida. Segons el cens del 2007 tenia 10.769 habitants.

## Demografia

Segons el cens del 2000, South Miami tenia 10.741 habitants, 4.301 habitatges, i 2.593 famílies. La densitat de població era de 1.811 habitants/km².
Dels 4.301 habitatges en un 26,1% hi vivien nens de menys de 18 anys, en un 40,4% hi vivien parelles casades, en un 15,2% dones solteres, i en un 39,7% no eren unitats familiars. En el 30,7% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,15.
Per edats la població es repartia de la següent manera: un 22,7% tenia menys de 18 anys, un 8,2% entre 18 i 24, un 31,8% entre 25 i 44, un 23,7% de 45 a 60 i un 13,6% 65 anys o més.
L'edat mitjana era de 37 anys. Per cada 100 dones de 18 o més anys hi havia 90,4 homes.
La renda mitjana per habitatge era de 42.488 $ i la renda mitjana per família de 57.791 $. Els homes tenien una renda mitjana de 37.250 $ mentre que les dones 29.772 $. La renda per capita de la població era de 24.526 $. Entorn del 8,9% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Miami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- South Miami». American Fact Finder. Oficina del Cens dels Estats Units, 12-01-2010.
# TVI (televisió portuguesa)

TVI (Televisão Independente, en català televisió independent) és el segon canal de televisió portuguès obert d'àmbit privat. Es va estrenar el 20 de febrer del 1993 en tant que quart canal generalista, aleshores anomenat simplement «4». Les emissions regulars van obrir-se al mes d'octubre del mateix any i un any després ja arribava a tot el territori, incloses les illes de Madeira i els Açores. El canal va ser fundat per entitats lligades a l'Església Catòlica com ara Rádio Renascença o la mateixa Universitat Catòlica de Portugal. L'any 2005 per primer cop el canal va aconseguir ser líder d'audiències i actualment ha estat comprat pel grup espanyol Prisa TV. El president n'és Miguel Pais de Amaral i el canal ja posseeix 4 canals derivats que només es poden veure per cable.

## Canals

* TVI
* TVI24
* TVI Internacional
* TVI Ficção
* +TVI, «mais TVI» canal efímer (gener 2013 - desembre 2015), dedicat a xous d'impacte i tertúlies.

## Referències

* ↑ Geraldes, Ivo «+TVI chega ao fim quase três anos depois de nascer» (en portuguès). Diário de Notícias, 02-11-2015.

## Enllaços externs

* TVI - Lloc web oficial
# Tabataba

Tabataba és una pel·lícula històrica malgaix de 1988 dirigida per Raymond Rajaonarivelo.

## Argument

Tabataba explica la història d'un petit poble malgaix durant l'aixecament independentista que va tenir lloc l'any 1947 al sud del país. Durant diversos mesos, part de la població malgaix es va revoltar contra l'exèrcit colonial francès en una lluita sagnant. La repressió als pobles que va seguir va ser terrible, i va provocar incendis, detencions i tortures. Les dones, els nens i la gent gran van ser les víctimes indirectes del conflicte i van patir especialment fam i malalties. Un líder de l'MDRM, el partit que fa campanya per la independència, arriba a un poble. Solo (François Botozandry), el personatge principal, encara és massa jove per lluitar, però veu que el seu germà i la majoria dels homes del seu clan s'uneixen. La seva àvia, Bakanga (Soavelo), sap què passarà, però Solo espera que el seu germà gran torni com un heroi. Després de mesos de rumors, veu en canvi que l'exèrcit francès arriba per aixafar la rebel·lió.

## Repartiment

* François Botozandry
* Lucien Dakadisy
* Soatody
* Rasoa
* Soavelo
* Philippe Nahon
* Jacky Guégan
* Tsimba Tsilavo

## Premis

* Premi del Públic, Quinzena de Realizadors, Festival de Cannes, 1988.
* Premi del Jurat, Taormina Film Fest, 1988
* Premi a la primera obra, Festival de Cinema de Cartago, 1989

## Referències

* ↑ Oscar Harding, The Best African Movies, From All 54 African Countries, Cinema Escapist, 10 February 2019.
* ↑ Andrianjafitrimo, Magdelaine. «Madagascar, 29 mars 1947: "Tabataba ou parole des temps troubles"», 08-03-2011.
* ↑ «Tabataba». quinzaine.realisateurs.

## Enllaços externs

* Tabataba a YouTube
# Tafetachte

Tafetachte (àrab تفتاشت) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 7.293 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sumas y restas

Sumas y restas és una pel·lícula colombiana dirigida pel cineasta Víctor Gaviria i estrenada l'any 2005. Relata els orígens del narcotràfic en els anys 80 a Colòmbia. Guanyadora de diversos premis en diferents festivals de cinema a nivell nacional i internacional.

## Sinopsi

Santiago Restrepo és un enginyer civil que viu a la ciutat de Medellín amb la seva família i que a causa de problemes econòmics s'introdueix en el fosc món del tràfic de drogues en relacionar-se amb Gerardo, un narcotraficant que comença a tenir poder a la ciutat. La seva amistat sembla indestructible, tant per les festes decadents com per l'aparent prosperitat sense límits que li ofereix Gerardo. No obstant això, el veritable ser del traficant es revela per la mort violenta del seu germà i pel fracàs estrepitós del seu primer enviament de cocaïna. D'aquesta manera Santiago es converteix en l'objectiu d'un pla macabre traçat per Gerardo: el seu segrest extorsiu. L'acomodada família de l'enginyer no té una altra opció que pagar el quantiós rescat demanat pels sequaços de Gerardo, davant les violentes amenaces d'aquests. Però Gerardo no se'n surt amb la seva perquè ell resulta tirotejat en un restaurant per sicaris pagats per l'altre soci de Santiago, principal afectat pel fallit enviament de la droga. Igual que Gerardo, els seus sequaços més tard van morir de la mateixa forma (encara que no es va mostrar en la pel·lícula). Pel que sembla el soci li va oferir a Santiago protecció i l'oportunitat de refer la seva vida a canvi de lliurar al responsable de perdre una quantiosa suma de diners en l'embarcament.

## Cinema i realitat

El cineasta Víctor Gaviria s'ha destacat per utilitzar en les seves pel·lícules un to documental per a narrar fets reals pel que en els seus films empra únicament actors naturals amb vivències similars a les dels seus personatges.

## Premis

| Any | Festival | Categoria |
| | Festival Internacional de Cinema de Cartagena de Indias | Millor Director (Víctor Gaviria) Millor Pel·lícula Millor Actor de Repartiment (Fabio Restrepo) |
| | Festival de Cinema Llatinoamericà de Miami | Millor Pel·lícula Millor actor |
| 2006 | Academia Mexicana de Artes y Ciencias Cinematográficas | Ariel a la Millor Pel·lícula Iberoamericana |
| | Festival de Cinema Llatinoamericà de Tolosa de Llenguadoc | Gran Premi a la millor pel·lícula sud-americana Gran Premi a millor actor |
| | Festival Internacional de Cinema de Sant Sebastià | Cinema en construcció |

## Referències

* ↑ El colombiano Víctor Gaviria habla del nacimiento del narcotráfico en la película 'Sumas y restas', Europa Press, 6 d'abril de 2006
* ↑ Las cuentas claras, Crítica de Sumas y restas, per Juan Carlos González A. Publicat a El Tiempo (Colòmbia). 7 d'octubre de 2005.
* ↑ Filme colombiano "Sumas y Restas" gana Garza de Oro en Festival Latino, El Universo, 23 d'abril de 2005
* ↑ Mezcal y Las Vueltas del Citrillo ganan 12 Arieles Arxivat 2021-04-10 a Wayback Machine., Crònica, 15 de març de 2006
* ↑ ‘Sumas y restas’ se presentó en el Festival de San Sebastián, El Universo, 24 de setembre de 2004

## Enllaços externs

* Sumas y restas a YouTube
* Sumas y restas a Ibermedia Digital
# Telfusa (nàiade)

Telfusa (en grec antic Τέλφουσα) era la nàiade protectora d'una font situada a Beòcia, entre Haliart i Alalcòmenas, al peu d'un penya-segat.
Una tradició explicava que Apol·lo, de tornada del país dels Hiperboris, al passar per aquell lloc va quedar entusiasmat per la frescor de l'indret, i hi havia volgut establir el seu santuari. Però la nimfa, va témer veure reduïts els seus honors si un gran déu s'instal·lava prop d'ella, i l'aconsellà que es traslladés a Delfos. El déu ho va fer així, però quan va arribar al mont Parnàs, vora Delfos, va haver de lluitar durament contra Pitó. Després d'haver-la guanyat, va fundar l'oracle, però va veure el parany que la nimfa li havia posat. Va tornar per retreure-l'hi a Telfusa, i com a càstig va ocultar la font sota el penya-segat. Després, en aquell indret, Apol·lo hi va construir un altar dedicat a ell mateix.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 508. ISBN 9788496061972.
# Susan Quinn

Susan Quinn (Chillicothe, 1940) és una escriptora de llibres i articles de no-ficció. Ha estat redactora del The Atlantic, el New York Times Magazine i el Boston Globe Magazine, entre d'altres. Ha rebut els premis Penney-Missouri Magazine i el Golden Hammer Prize (del National Association of Home Builders) pel seus treballs de recerca. La seva biografia sobre Karen Horney va ser guardonada amb el Boston Globe Lawrence Winship el 1988. Va rebre una beca Guggenheim i va ser admesa al Bellagio Center Residency de la Fundació Rockefeller per treballar sobre la vida de Marie Curie, publicant finalment el llibre Marie Curie: A Life que va ser finalista del Premi Los Angeles Times Book, seleccionada per al premi Fawcett Book of Great Britain, també el 1995 va ser designat com un dels millors llibres de ciència pel Library Journal i va rebre el Grand prix de lectores de la rista Elle. Viu a Brookline, Massachusetts.

## Llibres

* A Mind of Her Own; The Life of Karen Horney (Simon and Schuster, Addison-Wesley and Perseus, 1987
* Marie Curie: A Life (Perseus, 1995
* Human Trials: Scientists, Investors and Patients in the Quest for a Cure (Perseus, 2001)
* Furious Improvisation: How the WPA and a Cast of Thousands Made High Art out of Desperate Times (Walker, 2008)
* Eleanor and Hick: The Love Affair That Shaped a First Lady (Penguin Random House, 2016)

## Referències

* ↑ «Boston Magazine» (en anglès). [Consulta: 24 abril 2018].
* ↑ «The New York Times Magazine» (en anglès). The New York Times, 1524560406. ISSN: 0362-4331.
* ↑ «About Susan Quinn – Susan Quinn» (en anglès). [Consulta: 15 maig 2018].
# Susan Moore (Alabama)

Susan Moore, Alabama és una població dels Estats Units a l'estat d'Alabama. Segons el cens del 2000 tenia 721 habitants.

## Demografia

Segons el cens del 2000, Susan Moore tenia 721 habitants, 268 habitatges, i 210 famílies La densitat de població era de 53,1 habitants/km².
Dels 268 habitatges en un 36,9% hi vivien nens de menys de 18 anys, en un 68,3% hi vivien parelles casades, en un 6,7% dones solteres, i en un 21,3% no eren unitats familiars. En el 19,8% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,2% tenia menys de 18 anys, un 10,1% entre 18 i 24, un 28,8% entre 25 i 44, un 23% de 45 a 60 i un 11,8% 65 anys o més.
L'edat mediana era de 34 anys. Per cada 100 dones hi havia 93,3 homes. Per cada 100 dones de 18 o més anys hi havia 90,7 homes.
La renda mediana per habitatge era de 35.417 $ i la renda mediana per família de 44.167 $. Els homes tenien una renda mediana de 32.431 $ mentre que les dones 19.688 $. La renda per capita de la població era de 14.540 $. Aproximadament el 10,3% de les famílies i el 10,9% de la població estaven per davall del llindar de pobresa.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Susan Moore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Susan Moore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# 229 aC

El 229 aC va ser un any del calendari romà prejulià. Durant la República i l'Imperi Romà, era conegut com a any del consolat d'Albí i Centumal (o també any 525 ab urbe condita). L'ús del nom «229 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Inici del regnat d'Antígon III Dosó al Regne de Macedònia, com a tutor de Filip, el fill del rei Demetri II mort aquest any, el futur Filip V de Macedònia.
* Cleòmenes III, rei d'Esparta, s'apodera d'Orcomen, a Arcàdia, que s'havia unit a la Lliga Etòlia.
* Aristòmac II, tirà d'Argos, a la mort de Demetri II, abdica, perquè li falta el suport macedoni i per la pressió d'Àrat de Sició, que li dona 50 talents per pagar als mercenaris i llicenciar-los.

### Imperi Selèucida

* Àtal I de Pèrgam, aprofitant els conflictes familiars entre els selèucides derrota Antíoc Híerax, aliat dels gàlates, que després de la derrota gàlata, només conservava el suport egipci, poc significatiu.

### Il·líria

* Inici de la Primera Guerra Il·líria. El conflicte comença amb la invasió dels il·liris de l'Epir i l'assassinat d'un dels ambaixadors romans (un dels els Coruncanii (els Coruncanis), fill de Tiberi Coruncani) enviats a la reina Teuta d'Il·líria per demanar explicacions i compensacions per la pirateria dels il·liris a la costa. El seu llenguatge va ofendre a la reina.

### Antiga Roma

* Aquest any són elegits cònsols Luci Postumi Albí i Gneu Fulvi Centumal.
* Els dos cònsols són enviats a Il·líria amb un exèrcit, i vencen els il·liris sense trobar gaire resistència. Dispersen les forces de la reina Teuta, que es retira amb un grup de fidels a la fortalesa de Risan. Una gran part del territori es converteix en un protectorat romà i el Senat corona Demetri de Faros per controlar la reina Teuta. Centumal torna a Roma amb bona part de les forces de terra i navals, deixant a Albí amb 40 naus i una part de l'exèrcit. Se li concedeixen els honors del triomf.

## Naixements

* Qin Er Shi, emperador de la dinastia Qin (m. 207 aC).

## Necrològiques

* Demetri II, rei de Macedònia des del 239 aC (n. 276 aC).
* Marc de Cerinea, ciutadà d'Acaia, és enviat per la Lliga Aquea a Còrcira per lluitar contra els pirates il·liris. Durant una batalla, Marc s'enfonsa amb la seva nau i mor ofegat.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Titus Livi. Ab Urbe Condita, XL, 54
* ↑ Polibi. Història, II, 46
* ↑ Polibi. Història, II, 59
* ↑ Polibi. Història, IV, 48
* ↑ Polibi. Història, II, 8
* ↑ Eutropi. Breviarium ab Urbe condita, III, 4
* ↑ Polibi. Història, II, 11
* ↑ Sima, Qian. Records of the grand historian. Han dynasty. Hong Kong: Columbia University Press, 1993, p. 35. ISBN 9780231081641.
* ↑ Justí. Justini Historiarum Philippicarum, XXVIII, 3, 4
* ↑ Polibi. Història, II, 43
# Suzanne Nessim

Suzanne Nessim, (Malmö, 1944) és una pintora, dibuixant i gravadora sueca.

## Biografia

Va començar la seva carrera professional a Estocolm, per pasar posteriorment a exposar a París, Califòrnia i Nova York. L'escriptor Michael Timm li va dedicar el llibre Om Suzanne Nessim el 2009.

## Presència a museus

Està representada al Museu Britànic de Londres, al Centre Georges Pompidou de París, al Tessinstitutet de París, a la Biblioteca Nacional de París, al Städriches Kunstmuseum de Bonn, al Museu de Helsingborg de Göteborg, el Moderna Museet d'Estocolm, el Museu de Malmö i el Museu Nacional d'Estocolm.

## Referències

* ↑ Suzanne Nessim; Leslie Lubbers & Borås konstmuseum. Suzanne Nessim. Borås konstmuseum, 1992 [Consulta: 10 abril 2012].
* ↑ Lunds Konsthall. Suzanne Nessim: målningar, teckningar, grafik. Lunds Konsthall, 1985 [Consulta: 10 abril 2012].
* ↑ Timm, Mikael (2009). Om Suzanne Nessim. Arena. ISBN 9789178433100
* ↑ Suzanne Nessim. Suzanne Nessim: Centre culturel suédois, Ronneby konsthall 1996. Ronneby konsthall, 1996 [Consulta: 10 abril 2012].

## Enllaços externs

* Suzanne Nessim - Lloc web oficial
# 59 d'Andròmeda

59 d'Andròmeda (59 Andromedae) és una estrella binària de la constel·lació d'Andròmeda. Té una magnitud aparent de 6,09.

## Referències

* 1 2 3 Afirmat a: VizieR. Llengua del terme, de l'obra o del nom: anglès.